CELEX: 32010D0115
Language: sk
Date: 2010-02-23 00:00:00
Title: 2010/115/EÚ: Rozhodnutie Komisie z  23. februára 2010, ktorým sa mení a dopĺňa príloha II k smernici Európskeho parlamentu a Rady 2000/53/ES o vozidlách po dobe životnosti [oznámené pod číslom K(2010) 972] (Text s významom pre EHP)

25.2.2010   
            
            
               SK
            
            
               Úradný vestník Európskej únie
            
            
               L 48/12
            
         ROZHODNUTIE KOMISIE
   z 23. februára 2010,
   ktorým sa mení a dopĺňa príloha II k smernici Európskeho parlamentu a Rady 2000/53/ES o vozidlách po dobe životnosti
   [oznámené pod číslom K(2010) 972]
   (Text s významom pre EHP)
   (2010/115/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2000/53/ES z 18. septembra 2000 o vozidlách po dobe životnosti (1), a najmä na jej článok 4 ods. 2 písm. b),
   keďže:
   
               (1)
            
            
               V smernici 2000/53/ES sa zakazuje používanie olova, ortuti, kadmia alebo šesťmocného chrómu v materiáloch a súčiastkach vozidiel uvedených na trh po 1. júli 2003 s výnimkou prípadov uvedených v prílohe II k uvedenej smernici a za podmienok v nej stanovených. Komisia by podľa článku 4 ods. 2 písm. b) smernice 2000/53/ES mala pravidelne prispôsobovať prílohu II k uvedenej smernici technickému a vedeckému pokroku.
            
         
               (2)
            
            
               V prílohe II k smernici 2000/53/ES sa uvádzajú materiály a súčiastky vozidiel vyňaté zo zákazu ustanoveného v článku 4 ods. 2 písm. a) uvedenej smernice. Vozidlá uvedené na trh pred skončením platnosti príslušnej výnimky môžu obsahovať olovo, ortuť, kadmium alebo šesťmocný chróm v materiáloch a súčiastkach uvedených v prílohe II k smernici 2000/53/ES. V rozhodnutí Komisie 2008/689/ES z 1. augusta 2008, ktorým sa mení a dopĺňa príloha II k smernici Európskeho parlamentu a Rady 2000/53/ES o vozidlách po dobe životnosti (2), sa spresňuje, že v prípade zvarov v elektronických paneloch plošných spojov a v iných elektrických aplikáciách s výnimkou zvarov na skle uvedených v bode 8a a zvarov v elektrických aplikáciách na skle uvedených v bode 8b by sa výnimky mali preskúmať v roku 2009.
            
         
               (3)
            
            
               Na základe technického a vedeckého posúdenia sa preukázalo, že tieto dve výnimky by sa mali rozdeliť na desať presnejšie vymedzených aplikácií, z ktorých by päť materiálov a súčiastok obsahujúcich olovo malo by aj naďalej dočasne vyňatých zo zákazu ustanoveného v článku 4 ods. 2 písm. a) smernice 2000/53/ES, keďže používanie týchto látok v týchto špecifických materiáloch a súčiastkach je z technického alebo vedeckého hľadiska ešte stále nevyhnuté. Z tohto dôvodu je vhodné predĺžiť platnosť týchto výnimiek dovtedy, kým sa používaniu zakázaných látok nebude dať vyhnúť.
            
         
               (4)
            
            
               Zvyšných päť materiálov a súčiastok obsahujúcich olovo by malo byť aj naďalej vyňatých zo zákazu ustanoveného v článku 4 ods. 2 písm. a) smernice 2000/53/ES bez časového obmedzenia platnosti týchto výnimiek, keďže používanie týchto látok v týchto špecifických materiáloch a súčiastkach je z technického alebo vedeckého hľadiska nevyhnuté a v blízkej budúcnosti sa nepredpokladá realizácia žiadnych uskutočniteľných alternatív. Tieto výnimky by sa mali preskúmať v roku 2014 vzhľadom na technický a vedecký pokrok s cieľom posúdiť, kedy sa používaniu týchto látok bude dať vyhnúť. Výnimka týkajúca sa olova vo zvaroch v elektrických aplikáciách na skle s výnimkou zvarov na vrstvenom skle by sa mala preskúmať do 1. januára 2012, keďže v prípade tejto aplikácie existujú alternatívy, ale ich technické vlastnosti sa musia ďalej testovať a potvrdiť.
            
         
               (5)
            
            
               V prípade olova a zlúčenín olova v súčiastkach v tmeliacich činidlách pre elastoméry v hnacích systémoch s obsahom najviac 0,5 hmotnostných % by sa platnosť výnimky nemala predĺžiť, pretože použitie olova v tomto type aplikácií už nie je nevyhnutné.
            
         
               (6)
            
            
               V prílohe II k smernici 2000/53/ES sa ustanovuje, že náhradné súčiastky uvedené na trh po 1. júli 2003 a použité vo vozidlách uvedených na trh pred 1. júlom 2003 sú vyňaté zo zákazu ustanoveného v článku 4 ods. 2 písm. a) smernice 2000/53/ES. Na základe tejto výnimky sa umožňuje oprava vozidiel uvedených na trh pred nadobudnutím platnosti zákazu ustanoveného v článku 4 ods. 2 písm. a), a to pri využití náhradných súčiastok spĺňajúcich rovnaké požiadavky v oblasti kvality a bezpečnosti ako tie súčiastky, ktorými bolo vozidlo pôvodne vybavené.
            
         
               (7)
            
            
               Na náhradné súčiastky pre vozidlá uvedené na trh po 1. júli 2003, ale pred skončením platnosti príslušnej výnimky na základe prílohy II k smernici 2000/53/ES sa uvedená výnimka nevzťahuje. Náhradné súčiastky pre tieto vozidlá preto nesmú obsahovať ťažké kovy, dokonca ani v prípade, ak sa používajú namiesto súčiastok, v ktorých boli pôvodne obsiahnuté ťažké kovy.
            
         
               (8)
            
            
               V určitých prípadoch je technicky nemožné opraviť vozidlá s náhradnými súčiastkami inými ako pôvodnými, pretože by si to vyžadovalo zmeny v rozmeroch a prevádzke celého systému vozidla. Takéto náhradné súčiastky sa nemôžu použiť v systémoch vozidiel vyrobených pôvodne so súčiastkami obsahujúcimi ťažké kovy, pričom tieto vozidlá nemožno opraviť a pravdepodobne vznikne potreba ich predčasnej likvidácie. Vzhľadom na bezpečnosť spotrebiteľa a prínosy v oblasti životného prostredia vyplývajúce z predĺženia životnosti výrobku je vhodné umožniť opravu týchto súčiastok vozidiel pôvodnými súčiastkami.
            
         
               (9)
            
            
               Smernica 2000/53/ES by sa preto mala zodpovedajúcim spôsobom zmeniť a doplniť.
            
         
               (10)
            
            
               Opatrenia uvedené v tomto rozhodnutí sú v súlade so stanoviskom výboru zriadeného podľa článku 18 ods. 1 smernice Európskeho parlamentu a Rady 2006/12/ES z 5. apríla 2006 o odpadoch (3),
            
         PRIJALA TOTO ROZHODNUTIE:
   Článok 1
   Príloha II k smernici 2000/53/ES sa nahrádza textom uvedeným v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 23. februára 2010
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. ES L 269, 21.10.2000, s. 34.
   
      (2)  Ú. v. EÚ L 225, 23.8.2008, s. 10.
   
      (3)  Ú. v. EÚ L 114, 27.4.2006, s. 9.
   
      PRÍLOHA
      
         
            „PRÍLOHA II
            
               Materiály a súčiastky vyňaté z článku 4 ods. 2 písm. a)
            
            
                        Materiály a súčiastky
                     
                     
                        Rozsah pôsobnosti a dátum skončenia platnosti výnimky
                     
                     
                        Majú byť označené alebo identifikovateľné v súlade s článkom 4 ods. 2 písm. b) bodom iv)
                     
                  
                        
                           Olovo ako prvok na legovanie
                        
                     
                  
                        
                                    1.
                                 
                                 
                                    Oceľ na účely obrábania a galvanizovaná oceľ s obsahom olova najviac 0,35 hmotnostných %
                                 
                              
                     
                         
                     
                     
                         
                     
                  
                        
                                    2a.
                                 
                                 
                                    Hliník na účely obrábania s obsahom olova najviac 2 hmotnostné %
                                 
                              
                     
                        Ako náhradné súčiastky pre vozidlá uvedené na trh pred 1. júlom 2005
                     
                     
                         
                     
                  
                        
                                    2b.
                                 
                                 
                                    Hliník s obsahom olova najviac 1,5 hmotnostných %
                                 
                              
                     
                        Ako náhradné súčiastky pre vozidlá uvedené na trh pred 1. júlom 2008
                     
                     
                         
                     
                  
                        
                                    2c.
                                 
                                 
                                    Hliník s obsahom olova najviac 0,4 hmotnostných %
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Legovaná meď s obsahom olova najviac 4 hmotnostné %
                                 
                              
                     
                         
                     
                     
                         
                     
                  
                        
                                    4a.
                                 
                                 
                                    Ložiskové panvy a puzdrá
                                 
                              
                     
                        Ako náhradné súčiastky pre vozidlá uvedené na trh pred 1. júlom 2008
                     
                     
                         
                     
                  
                        
                                    4b.
                                 
                                 
                                    Ložiskové panvy a puzdrá v motoroch, prevodových systémoch a kompresoroch klimatizačných systémov
                                 
                              
                     
                        1. júla 2011 a po tomto dátume ako náhradné súčiastky pre vozidlá uvedené na trh pred 1. júlom 2011
                     
                     
                         
                     
                  
                        
                           Olovo a zlúčeniny olova v súčiastkach
                        
                     
                  
                        
                                    5.
                                 
                                 
                                    Akumulátory
                                 
                              
                     
                         
                     
                     
                        X
                     
                  
                        
                                    6.
                                 
                                 
                                    Tlmiče kmitov
                                 
                              
                     
                         
                     
                     
                        X
                     
                  
                        
                                    7a.
                                 
                                 
                                    Vulkanizačné činidlá a stabilizátory pre elastoméry pri použití v brzdových hadiciach, palivových hadiciach, ventilačných hadiciach, elastomérových/kovových častiach karosérií a montážnych súčastiach pre motory
                                 
                              
                     
                        Ako náhradné súčiastky pre vozidlá uvedené na trh pred 1. júlom 2005
                     
                     
                         
                     
                  
                        
                                    7b.
                                 
                                 
                                    Vulkanizačné činidlá a stabilizátory pre elastoméry pri použití v brzdových hadiciach, palivových hadiciach, ventilačných hadiciach, elastomérových/kovových častiach karosérií a montážnych súčastiach pre motory, s obsahom olova najviac 0,5 hmotnostných %
                                 
                              
                     
                        Ako náhradné súčiastky pre vozidlá uvedené na trh pred 1. júlom 2006
                     
                     
                         
                     
                  
                        
                                    7c.
                                 
                                 
                                    Tmeliace činidlá pre elastoméry pri použití v hnacích systémoch, s obsahom olova najviac 0,5 hmotnostných %
                                 
                              
                     
                        Ako náhradné súčiastky pre vozidlá uvedené na trh pred 1. júlom 2009
                     
                     
                         
                     
                  
                        
                                    8a.
                                 
                                 
                                    Olovo vo zvaroch na pripevnenie elektrických a elektronických súčiastok k elektronickým panelom plošných spojov a olovo použité v povrchových úpravách na koncovkách súčiastok iných ako elektrolytické hliníkové kondenzátory, na kontaktných kolíkoch a na elektronických paneloch plošných spojov
                                 
                              
                     
                        Vozidlá s typovým schválením pred 1. januárom 2016 a náhradné súčiastky pre tieto vozidlá
                     
                     
                        X (1)
                        
                     
                  
                        
                                    8b.
                                 
                                 
                                    Olovo vo zvaroch v elektrických aplikáciách iných ako zvary na elektronických paneloch plošných spojov alebo na skle
                                 
                              
                     
                        Vozidlá s typovým schválením pred 1. januárom 2011 a náhradné súčiastky pre tieto vozidlá
                     
                     
                        X (1)
                        
                     
                  
                        
                                    8c.
                                 
                                 
                                    Olovo použité v povrchových úpravách na koncovkách elektrolytických hliníkových kondenzátorov
                                 
                              
                     
                        Vozidlá s typovým schválením pred 1. januárom 2013 a náhradné súčiastky pre tieto vozidlá
                     
                     
                        X (1)
                        
                     
                  
                        
                                    8d.
                                 
                                 
                                    Olovo použité vo zvaroch na skle v senzoroch prúdenia vzdušnej masy
                                 
                              
                     
                        Vozidlá s typovým schválením pred 1. januárom 2015 a náhradné súčiastky pre tieto vozidlá
                     
                     
                        X (1)
                        
                     
                  
                        
                                    8e.
                                 
                                 
                                    Olovo vo zvaroch s vysokou teplotou topenia (t. j. zliatiny olova s obsahom olova aspoň 85 hmotnostných %)
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8f.
                                 
                                 
                                    Olovo v zodpovedajúcich systémoch pin konektorov
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8g.
                                 
                                 
                                    Olovo vo zvaroch na zostavenie stabilného elektrického spojenia medzi polovodičovým čipom a nosičom v rámci sád integrovaného obvodu Flip Chip
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8h.
                                 
                                 
                                    Olovo vo zvaroch na pripevnenie výmenníkov tepla na vykurovacie médium v zostavách s polovodičmi vysokej vodivosti s veľkosťou čipu aspoň 1 cm2 plochy projekcie a s nominálnou hustotou prúdu aspoň 1 A/mm2 plochy silikónového čipu
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8i.
                                 
                                 
                                    Olovo vo zvaroch v elektrických aplikáciách na skle s výnimkou zvarov na vrstvenom skle
                                 
                              
                     
                        Vozidlá s typovým schválením pred 1. januárom 2013 a náhradné súčiastky pre tieto vozidlá (3)
                        
                     
                     
                        X (1)
                        
                     
                  
                        
                                    8j.
                                 
                                 
                                    Olovo vo zvaroch na spájkovanie na vrstvenom skle
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    9.
                                 
                                 
                                    Sedlá ventilov
                                 
                              
                     
                        Ako náhradné súčiastky pre typy motorov vyvinuté pred 1. júlom 2003
                     
                     
                         
                     
                  
                        
                                    10.
                                 
                                 
                                    Elektrické súčiastky, ktoré obsahujú olovo v skle alebo keramickej hmote, s výnimkou skla v žiarovkách a zapaľovacích sviečkach
                                 
                              
                     
                         
                     
                     
                        X (4) (pre iné ako piezoelektické súčiastky v motoroch)
                     
                  
                        
                                    11.
                                 
                                 
                                    Pyrotechnické iniciátory
                                 
                              
                     
                        Vozidlá s typovým schválením pred 1. júlom 2006 a náhradné súčiastky pre tieto vozidlá
                     
                     
                         
                     
                  
                        
                           Šesťmocný chróm
                        
                     
                  
                        
                                    12a.
                                 
                                 
                                    Krycie vrstvy proti korózii
                                 
                              
                     
                        Ako náhradné súčiastky pre vozidlá uvedené na trh pred 1. júlom 2007
                     
                     
                         
                     
                  
                        
                                    12b.
                                 
                                 
                                    Krycie vrstvy proti korózii používané v súpravách matíc a skrutiek pre karosériové aplikácie
                                 
                              
                     
                        Ako náhradné súčiastky pre vozidlá uvedené na trh pred 1. júlom 2008
                     
                     
                         
                     
                  
                        
                                    13.
                                 
                                 
                                    Absorpčné chladničky v motorových karavanoch
                                 
                              
                     
                         
                     
                     
                         
                     
                  
                        
                           Ortuť
                        
                     
                  
                        
                                    14a.
                                 
                                 
                                    Výbojkové svetlá pre svetlometové aplikácie
                                 
                              
                     
                        Vozidlá s typovým schválením pred 1. júlom 2012 a náhradné súčiastky pre tieto vozidlá
                     
                     
                         
                     
                  
                        
                                    14b.
                                 
                                 
                                    Žiarivky používané na osvetlenie prístrojového panelu
                                 
                              
                     
                        Vozidlá s typovým schválením pred 1. júlom 2012 a náhradné súčiastky pre tieto vozidlá
                     
                     
                         
                     
                  
                        
                           Kadmium
                        
                     
                  
                        
                                    15.
                                 
                                 
                                    Akumulátory pre elektrické vozidlá
                                 
                              
                     
                        Ako náhradné súčiastky pre vozidlá uvedené na trh pred 31. decembrom 2008
                     
                     
                         
                     
                  
               Poznámky:
            
            Toleruje sa maximálna hodnota koncentrácie obsahu olova, šesťmocného chrómu a ortuti v homogénnom materiáli najviac 0,1 hmotnostných % a obsahu kadmia v homogénnom materiáli do 0,01 hmotnostných %.
            Opätovné využitie súčiastok vozidiel, ktoré už boli na trhu k dátumu skončenia platnosti výnimky, je povolené bez obmedzenia, keďže sa naň nevzťahuje článok 4 ods. 2 písm. a).
            Náhradné súčiastky uvedené na trh po 1. júli 2003 a používané vo vozidlách uvedených na trh pred 1. júlom 2003 sú vyňaté z ustanovení článku 4 ods. 2 písm. a) (5).
         
      
      
         (1)  Demontáž, ak bola v súlade s položkou 10 prekročená priemerná hodnota 60 gramov na vozidlo. Na účely uplatnenia tohto ustanovenia sa nezohľadňujú elektronické zariadenia, ktoré nenamontoval výrobca pri sériovej výrobe.
      
         (2)  Táto výnimka sa preskúma v roku 2014.
      
         (3)  Táto výnimka sa preskúma pred 1. januárom 2012.
      
         (4)  Demontáž, ak bola v súlade s položkami 8a až 8j prekročená priemerná hodnota 60 gramov na vozidlo. Na účely uplatnenia tohto ustanovenia sa nezohľadňujú elektronické zariadenia, ktoré nenamontoval výrobca pri sériovej výrobe.
      
         (5)  Toto ustanovenie sa nevzťahuje na vyvažovacie závažia kolies, uhlíkové kefky do elektrických motorov a brzdové obloženia.“